Diari Oficial de la Generalitat Valenciana


Sumari del DOGV 3360, del 28-10-1998 (1998/8949)

ORDRE de 15 d'octubre de 1998, de la Conselleria d'Agricultura, Pesca i Alimentació, per la qual es regula l'autorització d'indústries de transformació d'oliva de taula.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/10/15/(1)/dof/vci/html**

### Dades del document

Número de DOGV
:   3360

Data del DOGV
:   28-10-1998

Secció del DOGV
:   I. DISPOSICIONS GENERALS

Número del document
:   1998/8949


Data del document
:   15-10-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 15 d'octubre de 1998, de la Conselleria d'Agricultura, Pesca i Alimentació, per la qual es regula l'autorització d'indústries de transformació d'oliva de taula. [1998/X8949]
  
El Reglament CEE núm. 136/66/CEE, del Consell, de 22 de setembre, pel qual s'estableix l'organització comuna de mercats en el sector de matèries greixoses, la darrera modificació de la qual és el Reglament CE núm. 1.638/98, preveu en l'apartat 4 de l'article 5 que els estats membres, en suport de l'oliva de taula, podran assignar a l'oliva de taula una part de la seua quantitat nacional garantida i de l'ajuda a la producció d'oli d'oliva.
  
El Reial Decret 2.113/1998, de 2 d'octubre, del Ministeri d'Agricultura, Pesca i Alimentació, relatiu a les indústries de transformació d'oliva de taula, determina els criteris per a l'autorització de les indústries de transformació en el marc del règim d'ajuda a l'oliva de taula i reconeix la Generalitat Valenciana, a través de la Conselleria d'Agricultura, Pesca i Alimentació, com a administració competent per a l'autorització de les indústries de transformació d'oliva de taula instal·lades a la Comunitat Valenciana.
  
En conseqüència, de conformitat amb els articles 35.e i 44 de la Llei de Govern Valencià,
  
ORDENE
  
Article 1
  
La Conselleria d'Agricultura, Pesca i Alimentació, a través de la Direcció General d'Indústria, Cooperativisme, Pesca i Relacions Agràries, és l'autoritat competent per a autoritzar les indústries de transformació d'olives que desitgen actuar en el règim d'ajuda a la producció d'oliva de taula, la instal·lació de les quals radique en la Comunitat Valenciana, de conformitat amb el Reglament 136/66/CEE, del Consell, de 22 de setembre, i el Reial Decret 2.113/1998, de 2 d'octubre.
  
Article 2
  
a) Les sol·licituds d'autorització, dirigides al director general d'Indústria, Cooperativisme, Pesca i Relacions Agràries, de la Conselleria d'Agricultura, Pesca i Alimentació, s'acompanyaran de la documentació que es determina en el Reial Decret 2113/1998, de 2 d'octubre, del Ministeri d'Agricultura, Pesca i Alimentació.
  
b) Les sol·licituds podran presentar-se en els serveis territorials de la Conselleria d'Agricultura, Pesca i Alimentació a Alacant, Castelló i València, i també per qualsevol dels mitjans que s'estableixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 3
  
L'incompliment dels requisits i compromisos previstos en els articles 3, 4 i 5 del Reial Decret 2.113/1998, de 2 d'octubre, del Ministeri d'Agricultura, Pesca i Alimentació, determinarà la retirada de l'autorització com a empresa de transformació en el marc del règim d'ajuda a l'oliva de taula.
  
DISPOSICIONS FINALS
  
Primera
  
Es faculta el director general d'Indústries, Cooperativisme, Pesca i Relacions Agràries perquè dicte les normes necessàries per al compliment i desenvolupament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 15 d'octubre de 1998
  
La consellera d'Agricultura, Pesca i Alimentació,


Còpia Permalink ELI